Tubakaseaduse muutmise seaduse eelnõu seletuskirja juurde

Lisa 2

**Kooskõlastustabel**

|  |  |  |
| --- | --- | --- |
|   | Märkuse sisu  | Märkuse kommentaar  |
|  | **Eesti Linnade ja Valdade Liit**  |   |
| **1.** | Eelnõu seletuskirjas (lk 5) on märgitud, et eelnõus esitatud muudatuste rakendamisel võib eeldada mõju esinemist järgmistes valdkondades: sotsiaalne, sh demograafiline mõju, mõju majandusele, mõju riigiasutuste ja kohaliku omavalitsuse korraldusele ja mõju keskkonnale.Märgitud on ka, et avaliku sektori töökoormus kasvab. Milles mõju kohalikele omavalitsustele seisneb või millest see on tingitud, seletuskirjast ei nähtu. Teeme ettepaneku seletuskirjas täpsustada, mis põhjustab mõju avaldumise kohaliku omavalitsuse korraldusele. | Arvestatud. Seletuskirja täiendatud. Kuumutatud tubakatoodetes maitsete ja lõhnade keelamine ning toodete märgistamise nõuete muutmine kohaliku omavalitsuse korraldusele olulisi muudatusi kaasa ei too. TubS-i § 32 punkt 3 kohaselt teevad valla- ja linnavalitsused järelevalve tubakatoodete jaemüügi nõuete ning nende toodete tarbimise keeldude ja piirangute, välja arvatud suitsetamisruumile kehtestatud nõuded, täitmise üle oma haldusterritooriumil. Toodete nõuete muutmisest tuleneb vajadus järelevalve tegijatel uute nõuetega kurssi viimiseks, järelevalve maht ei muutu. Kokkuvõttes on tegemist väheolulise mõjuga. |